تورکیه جمهوریتی تشقی ایشلر وزیری مولود چاووش اوغلی،
"بیز امریکا قوشمه ایالتلرینی یونان بیلن مناسبتلرده قیته دن موازنتلی بولیش گه چقیره میز." دیدی.
چاووش اوغلی تورکیه – امریکا قوشمه ایالتلری ستراتیژیک میکانیزم 2- وزیرلر جلسه سی دایره سیده امریکا قوشمه ایالتلری نینگ پایتختی واشنگتنده کسبداشی انتونی بلینکن بیلن اوچره شیشی نینگ آرتیدن تورکیه مطبوعاتی گه بیانات بیردی.
"امریکا قوشمه ایالتلری نینگ یونان بیلن مناسبتلرده توازن نی اولرنینگ منفعتی گه کوره اوزگرتیرگن لیگینی" معلوم قیلگن تشقی ایشلر وزیری چاووش اوغلی، یونان نینگ قورالسیز بولگن آراللرنینگ مقامینی اخلال ایتگن لیگینی و امریکا قوشمه ایالتلری نینگ بو توغریده هیچ بیر اعتراضی یوق لیگینی افاده ایتدی.
چاووش اوغلی جنابلری، اورته ییر دینگیزیده گی ینگیلیکلر توغریسیده شولرنی ایتدی:
"روم تامانی نینگ امریکا قوشمه ایالتلریدن قورال آلیشی ممکن. کیم گه قرشی؟ البته کی قبرس تورکلریگه قرشی، تورکیه گه قرشی، قاره پولنی آقلش توغریسیده روم تامانی کوپراق همکارلیک قیلگن لیگی اوچون. موضوع قاره پول ایسه تورلی تشویقلر بیریلیشی ممکن. بو موازنت نی بوزیب تشلش معناسیگه کیله دی. بیز امریکا قوشمه ایالتلرینی یونان بیلن مناسبتلرده قیته دن موازنت نی تینگلشتیریش گه چقیره میز" دیدی.
تورکیه تشقی ایشلر وزیری چاووش اوغلی، امریکا قوشمه ایالتلری نینگ یونان گه ف-35 ساتیش خصوصیده ایسه "بیز یونان کبی توسیق بولیش سیاست آلیب بارووچی بیر اولکه ایمس میز. بیز اوزیمیزگه ایشانه میز." دیب ایتدی.
چاووش اوغلی بو توغریده امریکا قوشمه ایالتلری نینگ ناتو اعضاسی ایککی اولکه اورته سیده تینگ یانداشووی ایچیده بولیشی کیره ک لیگینی ایسله تیب اوتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
